ipinahihiwatig ko sa aking katalo na sa pagnanasa kong pumasok ang kapisanan sa bakuran ng politika, ay wala akong minimithi kundi ang pagsikapang liwanagan ang mga tungkulin ng mga mamamayan sa kanilang tinubuan; bakahin iyang ating namamalas ngayong mga kahalay halay na pagwawalang bahala, mga kasagwaan ng ilan sa ating mga pinuno, at ang mga duwag na pagyuyuko ng ulo sa harap ng mga mapaghari harian. hilahin sa liwanag ng araw at ihantad sa mata ng bayan ang mga kaaway niyang lihim, sina masasakim, sina mapagbalatkayo, sina kukong lawin. pukawin ang lakas ng lahi upang palayasin dito ang mga dayuhang magdaraya na sumasalungat sa kanyang pinakamamahal na damdamin at nais, at yumuyurak nang lihim sa karapatan at kalayaan na pamana ng diyos sa kanya. ipaala ala sa kanyang lagi na ang bayang di kumikilos ng ganito, ang bayang nagtitiis sa pagwawalang kibo at nagkakasya na lamang sa lihim na pananangis, kapag siya'dinudusta, ang bayang iya'alipin, busabos, duwag.